# Բոսաբոլ[խմբագրել | խմբագրել կոդը]

Բոսաբոլ

մարզաձև| Ենթակատեգորիա | թիմային մարզաձև, գնդակով խաղ |
| Ստեղծում | 2004 |
| Հիման վրա | վոլեյբոլ, ֆուտբոլ, մարմնամարզություն |
| Ծագման երկիր | Իսպանիա |
| Minimum number of players | 8 |
| Maximum number of players | 8 |
| Հայտնաբերող կամ հնարող | Filip Eyckmans |

**Բոսաբոլ** (անգլ.՝ Bossaball), բելգիական թիմային խաղ, որը միավորում է կապոեյրան, լողափնյա վոլեյբոլը, ակրոբատիկան, բատուտի վրա հնարքները, ֆուտբոլը, օդային մարմնամարզությունը: Խաղում է փչովի խաղադաշտում՝ ցանցի յուրաքանչյուր կողմում՝ բատուտներով, բատուտները թույլ են տալիս խաղացողներին ցատկել այնքան բարձր, որ գնդակը նետեն ցանցի վրայով և միավորներ վաստակեն: Խաղի հայեցակարգը 2002-2004 թվականներին մշակել է Իսպանիայում բնակվող բելգիացի Ֆիլիպ Եյկմանսը։ Չնայած Իսպանիայում ստեղծմանը, խաղն առաջին անգամ հանրությանը ներկայացվել է Նիդերլանդներում և Բելգիայում:

Բոսաբոլ
## Կանոններ

Բոսաբոլը խաղում են չորսից հինգ հոգանոց երկու թիմեր, որոնք գնդակը նետում են վոլեյբոլի նման՝ ցանցի վրայով: Բոլոր խաղացողները գտնվում են փչովի բատուտի վրա, ինչը թույլ է տալիս ցատկել վեր մինչև 3 մետր: Երկու դաշտերի միջև ցանցի բարձրությունը տատանվում է՝ կախված մակարդակից ՝ մասնագետներ, միջանկյալ, սկսնակներ կամ երեխաներ: Խաղացողներին չի թույլատրվում դիպչել ցանցին, և նրանք միշտ պետք է ունենան մարմնի առնվազն մեկ մաս իրենց կողմում: Խաղը թույլատրում է հարվածներ և փոխանցումներ կատարել մարմնի ցանկացած մասի միջոցով, բայց ամենակարևոր պայմանը՝ հպման սահմանը նախատեսվում է ընդամենը 5 անգամ մեկ թիմի համար: Օրինակ՝ յուրաքանչյուր գնդակի խաղարկության ժամանակ խաղացողին թույլատրվում է դիպչել ձեռքով՝ 1 անգամ, գլխով և ոտքով՝ 2 անգամ։ «Դաշտում», որը պարսպապատված է փչովի գլանով, այնտեղ իրավունք ունի լինել միայն մեկ խաղացող, մյուսները խաղում են դրա սահմաններից դուրս:

Խաղը տեղի է ունենում հսկայական փչովի մատրասի վրա, որը բաժանված է վոլեյբոլի ցանցով: Երկու կողմերում էլ կան հատուկ կլոր խորշեր, որոնցում տեղադրված են բատուտները: Խաղի մասնակիցները գրեթե ամբողջ ժամանակն անցկացնում են օդում՝ գլխի վրայով կատարում են բոլոր տեսակի հեղաշրջումներ, ոտքերով և ձեռքերով վերցնում և հարվածում գնդակին։ Հանդիպումը ուղեկցվում է աշխույժ երաժշտությամբ, որը այն ավելի դիտարժան և դինամիկ է դարձնում։ Հանդիպումները դատում է «սամբա-մրցավարը», որն ավելի շատ հիշեցնում է ոչ թե մրցավարին, այլ դիջեյի։ Որը նաև հետևում է խաղի ձայնային նվագակցությանը:

Միավորները շնորհվում են 2 չափանիշով և 2 մարզաձևով:

* Վոլեյբոլի տեխնիկա․

1 միավոր՝ գնդակն ընկավ մրցակցի դաշտում

3 միավոր՝ գնդակն ընկավ մրցակցի բատուտի վրա

* Ֆուտբոլային տեխնիկա:

3 միավոր՝ գնդակն ընկավ մրցակցի դաշտում

5 միավոր՝ գնդակն ընկավ մրցակցի բատուտի վրա

## Միջազգային մրցույթներ

2005 թվականից ի վեր անցկացվել է 7 միջազգային առաջնություն:

| Թվական | Մրցույթներ | Անցկացման վայր | Անցկացման վայր | Մասնակից երկրներ |
| --- | --- | --- | --- | --- |
| 2009 | Աշխարհի առաջնություն | Թուրքիա | Նիդերլանդներ | Բրազիլիա, Բելգիա, Նիդերլանդներ, Քուվեյթ, Սինգապուր |
| 2010 | Եվրոպայի Գավաթ | Նիդերլանդներ | Բելգիա | Ավստրիա, Բելգիա, Չեխիա, Գերմանիա, Նիդերլանդներ, Սլովենիա, Իսպանիա |
| 2011 | Եվրոպայի Գավաթ | Նիդերլանդներ | Բելգիա | Ավստրիա, Բելգիա, Չեխիա, Գերմանիա, Նիդերլանդներ, Սլովենիա, Իսպանիա |
| 2012 | Եվրոպայի Գավաթ | Չեխիա | Նիդերլանդներ | Ավստրիա, Բելգիա, Չեխիա, Գերմանիա, Նիդերլանդներ, Սլովենիա, Իսպանիա |
| 2013 | Աշխարհի գավաթ | Բելգիա | Նիդերլանդներ | Արգենտինա, Բելգիա, Բրազիլիա, Գերմանիա, Նիդերլանդներ |
| 2014 | Եվրոպայի Գավաթ | Նիդերլանդներ | Նիդերլանդներ | Բելգիա, Գերմանիա, Հունգարիա, Իտալիա, Նիդերլանդներ, Իսպանիա |
| 2015 | «Տասնամյակը օդում» աշխարհի առաջնություն | Իսպանիա | Բելգիա | Արգենտինա, Բելգիա, Նիդերլանդներ, Իսպանիա |
| 2016 | Աշխարհի առաջնություն | Բրազիլիա | Նիդերլանդներ | Արգենտինա, Բելգիա, Բրազիլիա, Կոլումբիա, Նիդերլանդներ |

## Ծանոթագրություններ